
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση κυκλοφορίας ελευθέρου αλκοόλης ποτού με 

την εμπορική ονομασία ΡΕΩ ΒϋΙΧ. 1 

Προσθήκη βιταμινών, σιδήρου και ασβεστίου σε αλεύ¬ 
ρι, διάφορα προϊόντα δημητριακών και προϊόντα 
αρτοποιίας, ζαχαροπλαστικής - μπισκοτοποιΐας... 2 
Ανάκληση της 2069070/7173/0022/31.10.1994 από¬ 
φασης του Υπουργού Οικονομικών. 3 


Τροποποίηση της 2072561/10721/0022/29.10.96 από¬ 
φασης σχετικά με καθορισμό αμοιβής Συντονιστι¬ 
κής Επιτροπής και Ομάδων Εργασίας Τεχνικής 
Βοήθειας, εφαρμογής του Προγράμματος βελτίω¬ 
σης των διαδικασιών φορολογικών ελέγχων και εί¬ 


σπραξης των Δη μοσίων Εσόδων. 4 

Εκμετάλλευση Κοραλλιογενών σχηματισμών. 5 

Τροποποίηση και συμπλήρωση της υπουργικής από¬ 
φασης Υ40/ΟΙΚ. 12747/94 (ΦΕΚ 955/Β/94). 6 

Ίδρυση Υποδιεύθυνσης Εξωτερικής Φρούρησης Ειδι¬ 
κού Καταστήματος Κράτησης Νέων Αυλώνα. 7 

Ορισμός Επικούρων μελών του Ανώτατου Ειδικού Δι¬ 
καστηρίου για την διετία 1998 -1999. 8 


Συμπλήρωση της ΥΑ ΥΠΠΟ/ΔΙΛΑΠ/Γ/2613/48058/ 

5.10.95 (ΦΕΚ 882/Β/25.10.95) με τον ορισμό ζώνης 
προστασίας στον περιβάλλοντα χώρο της διατη¬ 
ρητέας καπναποθήκης ιδ. Αφών Καλδιριμτζή στην 
κεντρική Πλατείατης Κομοτηνής..... 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Έγκριση κυκλοφορίας ελευθέρου αλκοόλης ποτού με 
την εμπορική ονομασία ΒΕϋ Βυίί. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

α. Το έγγραφο της Διεύθυνση Τροφίμων του Γενικού 
Χημείου του Κράτους αριθμ. 3016160/2402/1997 που α¬ 
φορά αίτηση του ενδιαφερομένου. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως του Γε¬ 
νικού Χημείου του Κράτους», όπως αντικσταστάθηκε από 


την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α/1929). 

δ. Το άρθρο 1 του Νόμου 115/1975 «Περί τροποποιή- 
σεως διατάξεων τινων του Ν. 4328/1929» (ΦΕΚ 172/ 
Α/1975). 

ε. Την απόφαση 1078204/927/0006Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ’ αριθ. 1107147/1239/0006Α/4.10.1996 Κοινή 
απόφαση του Πρωθυπουργού καιτου Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 922/Β/1996), 
αποφασίζουμε: 

I. Εγκρίνουμε την απόφαση αριθμ. 83/1998 του Ανω¬ 
τάτου Χημικού Συμβουλίου, η οποία ελήφθη κατά τη 
συνεδρίαση της 10.3.1998 και η οποία έχει ως ακολού¬ 
θως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε κατά πλειοψηφία την κυκλοφορία του ε¬ 
λεύθερου αλκοόλης ποτού με καφεΐνη, ταυρίνη, γλυ- 
κουρονολακτόνη και βιταμίνες με εμπορική ονομασία 
Ηβά ΒυΙΙ και συστατικά: Ζάχαρη, γλυκόζη, ταυρίνη, γλυ- 
κουρονολακτόνη, καφεΐνη, ινοσιτόλη, κιτρικό οξύ, αρώ¬ 
ματα, χρωστικές: καραμελόχρωμα και ριβοφλαβίνη, βι¬ 
ταμίνες. 

Στην επισήμανση του προϊόντος και στην κύρια εμφανή 
όψη πρέπει: 

α) Να υπάρχει προειδοποίηση ότι περιέχει καφεΐνη 
320 τηρ/ΙΙ ώστε η κατανάλωσή του να αποφεύγεται από 
άτομα ευαίσθητα στην καφεΐνη (παιδιά, εγκύους, θηλά- 
ζουσες γυναίκες και γενικά από άτομα ευαίσθητα στην 
καφεΐνη). 

β) Να περιέχεται φράση με την οποία να προειδοποιού¬ 
νται οι καταναλωτές για την μη σύγχρονη κατανάλωση 
του Ηεά ΒυΙΙ μαζί με αλκοόλ. 

Επίσης από την επισήμανση να απαλειφθούν οι φρά¬ 
σεις: «...φτιάχτηκε για στιγμές αυξημένης έντασης και 

στρες. Τονώνει το μεταβολισμό. Αυξάνει τη σωματική α¬ 
ντοχή. Βελτιώνει και αυξάνει τη συγκέντρωση και την τα¬ 
χύτητα αντίδρασης. 

Ο Πρόεδρος Η Γραμματέας 

κ.α.α. 

ΧΑΡΑΛΑΜΠΟΣ ΧΑΜΑΛΙΔΗΣ ΕΛΕΝΗ ΠΑΛΛΑΡΗ 
Αντιπρόεδρος 

Τα Μέλη: Ν. Μαρκάτος, Ν. Κατσίμπας, Δ. Φραγκάτος 
Ν. Γκέλης, Μ. Γιαμούρης, Κ. Γκέγκιου, 

Β. Μπούλιας. 

II. Η ισχύς της παρούσης αρχίζει απότη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα. 14 Απριλίου 1998 

Ο ΥΦΥΠΟΥΡΓΟΣ 

ΓΕΩΡΠΟΣΔΡΥΣ 
-»- 

Αοιθ. 43/1998 (2) 

Προσθήκη βιταμινών, σιδήρου και ασβεστίου σε αλεύρι, 
διάφορα προϊόντα δημητριακών και προϊόντα αρτο¬ 
ποιίας, ζαχαροπλαστικής - μπισκοτοποιΐας. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

α. Το έγγραφο της Διεύθυνση Τροφίμων του Γενικού 
Χημείου του Κράτους αριθμ. 3007028/1022/1997, 
3007027/1021/97,3021446/3232/96, 3018723/2761/96. 

β. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως του Γε¬ 
νικού Χημείου του Κράτους», όπως ανπκαταστάθηκε από 
την παράγραφο 6 του άρθρου 11 του Νόμου 2343/95, 
(Φ.Ε.Κ. 211/Α/11.10.1995). 

γ. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργα¬ 
σιών του Ανωτάτου Χημικού Συμβουλίου» (Φ.Ε.Κ. 391/ 
Α/1929). 

δ. Το άρθρο 1 του Νόμου 115/1975 «Περί τροποποιή- 
σεως διατάξεων τινων του Ν. 4328/1929» (ΦΕΚ 172/ 
Α/1975). 

ε. Την απόφαση 1078204/927/0006Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ’ αριθ. 1107147/1239/0006Α/4.10.1996 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 922/Β/1996), 
αποφασίζουμε: 

I. Εγκρίνουμε την απόφαση αριθμ. 43/1998 του Ανω¬ 
τάτου Χημικού Συμβουλίου, η οποία ελήφθη κατά τη συ¬ 
νεδρίαση της 24.2.1998 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την προσθήκη βιταμινών (Α, Β1, Β2, νιασί- 
νη. φολικό, Β6, Β12, Ο, ϋ, Ε, παντοθενικό, βιοτίνη/ και ι¬ 
χνοστοιχείων (Ρθ, Οε) σε διάφορα προϊόντα δημητρια¬ 
κών (άρθρο 103 του Κώδικα Τροφίμων), προϊόντα ευγε- 
νούς αρτοποιίας - ζαχαροπλαστικής (άρθρο 141 του 
Κώδικα Τροφίμων), προϊόντα μπισκοτοποιΐας (άρθρο 


142 του Κ.Τ.) καθώς και σε προπαρασκευασμένα μίγμα¬ 
τα που χρησιμοποιούνται για την παρασκευή των ανωτέ¬ 
ρω προϊόντων και σε μέγιστο επιτρεπόμενο ποσοστό, το 
οποίο δεν θα υπερβαίνει στο έτοιμο για κατανάλωση 
προϊόν, τη συνιστώμενη ημερήσια παροχή (Σ.Η.Π.). 

Οι βιταμίνες, ο σίδηρος καιτο ασβέστιο μπορεί να προ¬ 
στεθούν απευθείας στο μίγμα για την παρασκευή των 
προϊόντων αυτών ή να προέρχονται από χρήση εμπλου¬ 
τισμένου αλεύρου. 

Επιτρέπεται η κυκλοφορία αλεύρων (άρθρο 104 παρ. 
10 του Κ.Τ.) και λοιπών αλεύρων δημητριακών (άρθρο 
109 Κ.Τ.) τα οποία μπορεί να περιέχουν βιταμίνες, σίδη¬ 
ρο και ασβέστιο σε μέγιστο ποσοστό, το οποίο δεν θα υ¬ 
περβαίνει στο τελικό έτοιμοπρος κατανάλωση προϊόντη 
συνιστώμενη ημερήσια παροχή (Σ.Η.Π.). 

Στη συσκευασία πρέπει να αναγράφονται και ελληνικά 
όλες οι ενδείξεις που προβλέπονται από τις σχετικές 
διατάξεις για την επισήμανση και τη διαθρεπτική επισή¬ 
μανση των τροφίμων. 

Η δήλωση και η διαφήμιση των προϊόντων, συμπερι¬ 
λαμβανομένων των αναγραφών στα μέσα συσκευασίας 
καθώς και οποιαδήποτε γραπτή ή προφορική δήλωση, 
δεν πρέπει να καταστρατηγούν τις διατάξεις των άρ¬ 
θρων 10 και 11 του Κώδικα Τροφίμων. 

Ο Πρόεδρος Η Γ ραμματέας 

ΝΙΚ. ΧΑΤΖΗΧΡΗΣΤ1ΔΗΣ ΕΛΕΝΗ ΠΑΛΛΑΡΗ 

Τα Μέλη: Ν. Κατσίμπας, Δ. Φραγκάτος Μ. Γιαμούρης, 
Ν. Γκέλης, Α. Επιφανείου, Κ. Γκέγκιου, 

Β. Μπούλιας. 

II. Η ισχύςτηςπαρούσης αρχίζει απότη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 14 Απριλίου 1998 

ΟΥΦΥΠΟΥΡΓΟΣ 

ΓΕΟΡΠΟΣΔΡΥΣ 

- * - 

Αριθ. 2023812/2425/0022 (3) 

Ανάκληση της 2069070/7173/0022/31.10.1994 απόφα¬ 
σης του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την παράγραφο 3 του άρθρου 28 του ν. 2362/1995 
«Περί Δημοσίου Λογιστικού», ελέγχου των δαπανών του 
Κράτους και άλλες διατάξεις». 

2. Την αριθμ. 194902/22.11.1969 απόφασή μας «Περί 
διαδικασίας πληρωμής σταθερών, διαρκούς ή περιοδι¬ 
κού χαρακτήρα δαπανών» (ΦΕΚ 777/Β/22.11.1969), όπως 
αυτή τροποποιήθηκε με την αριθμ. 2040202/4527/0022/ 

21.6.1994 όμοια (ΦΕΚ480/Β/24.6.1994). 

3. Την απόφασή μας αριθμ. 2069070/7173/0022/ 

31.10.1994 «Τρόπος πληρωμής δαπανών του Κράτους α¬ 
πό την εκτέλεση ακυρωτικών αποφάσεων» (ΦΕΚ 
817/Β/1.11.1994), 

4. Την Εγκύκλιό μας αριθμ. 2088043/0020/12.12.1997 
«Εκτέλεση Προϋπολογισμού οικον. έτους 1998». 

5. Την ανάγκη αποφυγής αιφνιδιασμού του Κρατικού 
Προϋπολογισμού με δαπάνες απρόβλεπτες και μη προ¬ 
γραμματισμένες. 

6. Το γεγονός ότι από τις διατάξεις της απόφασης αυ- 

τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ανακαλούμε την αριθμ. 2069070/7173/0022/31.10.1994 
απόφασή μας «Τρόποςπληρωμής δαπανώντου Κράτους 
από την εκτέλεση ακυρωτικών αποφάσεων» (ΦΕΚ 
817/Β/1.11.1994). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Απριλίου 1998 

ΟΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2007571/737/0022 (4) 

Τροποποίηση της 2072561/10721/0022/29.10.96 απόφα¬ 
σης σχετικά με καθορισμό αμοιβής Συντονιστικής Επι¬ 
τροπής και Ομάδων Εργασίας Τεχνικής Βοήθειας, ε¬ 
φαρμογής του Προγράμματος βελτίωσης των διαδι¬ 
κασιών φορολογικών ελέγχων και είσπραξης των 
Δημοσίων Εσόδων. 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α) Των άρθρων 105 του Ν. 1892/90, 34 του Ν. 1914/90 
και 13 του Ν. 2346/95. 

β) Του άρθρου 19 του Ν. 2470/97. 

γ) Του άρθρου 20 του Ν. 849/78, όπως τροποποιήθηκε 
με το άρθρο 8 του Ν. 2129/93. 

2. Την αριθμ. 2072561/10721/0022/29.10.96 απόφαση 
του Υφυπουργού Οικονομικών, με την οποία καθορίσθη¬ 
κε η αποζημίωση των συμμετεχόντων στα εν θέματι συλ¬ 
λογικά όργανα, όπως παρατάθηκε με την αριθμ. 
2013565/1727/0022/31.3.97 όμοια. 

3. Την αριθμ. 2000019/13/0004/2.1.97 απόφαση του 
Υφυπουργού Οικονομικών περί μεταβίβασης αρμοδιοτή¬ 
των στους Γενικούς Γραμματείς. 

4. Το γεγονός ότι από τηνπαρούσα απόφαση ηροκαλεί- 
ται δαπάνη 38.900.000 δρχ. περίπου σε βάρος του κρατι¬ 
κού προϋπολογισμού οικονομικού έτους 1998 ειδικού φο¬ 
ρέα 23-110 ΚΑΕ 0515 στον οποίο οι εγγεγραμμένες πι¬ 
στώσεις επαρκούν, αποφασίζουμε: 

1. Τροποποιούμε την αριθμ. 2072561/10721/0022/ 
29.10.1996 απόφαση, όπως παρατάθηκε με την αριθμ. 
2013565/1727/31.3.1997, όμοια, ως εξής: 

α) Παρατείνουμε τη διάρκεια της εν λόγω απόφασης 
μέχρι 31.12.1998. 

β) Αυξάνουμε αναδρομικά από 1.11.1997 τον αριθμό 
των αμειβομένων μελών των Ομάδων Εργασίας κατά ένα 
{1) άτομο. 

γ) Αυξάνουμε από 1.1.1998 τον αριθμό των αμειβομέ- 
νων μελών της Συντονιστικής Επιτροπής κατά ένα (1) ά¬ 
τομο. 

δ) Αυξάνουμε από 1.1.1998 τον αριθμό των αμειβομέ- 
νων υπαλλήλων της γραμματειακής υποστήριξης κατά έ¬ 
να (1) άτομο. 

2) Κατά τα λοιπά, η παραπάνω τροποποιούμενη απόφα¬ 
ση, ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 30 Μαρτίου 1998 
Με εντολή Υφυπουργού 
Ο Γενικός Γραμματέας 
ΙΩΑΝΝΗΣ ΚΟΥΣΟΥΛΑΚΟΣ 


Αοιθ. 249790 (5) 

Εκμετάλλευση Κοραλλιογενών σχηματισμών. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του αρθ. 1 παρ. 4 του Ν. 1740/87 (ΦΕΚ 
221Α714.12.87) «Αξιοποίηση και προστασία κοραλλιογε¬ 
νών σχηματισμών, ιχθυοτροφών υδάτων, υδατοκαλλιερ¬ 
γειών και άλλες διατάξεις». 

2. Τις διατάξεις του Ν. 2040/92 αρθ. 8 παρ. 2 (ΦΕΚ 70 
Α723.4.92) «Ρύθμιση θεμάτων αρμοδιότητας Υπ. Γεωρ¬ 
γίας και νομικών προσώπων Εποπτείας του και άλλες δια¬ 
τάξεις». 

3. Τις διατάξεις του Π.Δ./τος 324/94 (ΦΕΚ 174Α7 
24.10.94) «Εκμετάλλευση κοραλλιογενών σχηματισμών». 

4. Την ανάγκη ρύθμιση του τρόπου εκμετάλλευσης των 
ζωνών κοραλλιών, του μεγίστου αριθμού αδειών που θα 
χορηγηθούν, της διαδικασίας, των όρων και περιορισμών, 
των προϋποθέσεων έκδοσης κ.λπ., αποφασίζουμε: 

Άρθρο 1 

I. Καθορίζουμε τις περιοχές εκμετάλλευσης των κοραλ¬ 
λιογενών σχηματισμών σε όλη την Επικράτεια ως κατωτέ¬ 
ρω: 

• Περιοχή I: Η θαλάσσια περιοχή που περικλείεται εσω¬ 
τερικά της νοητής γραμμής που ενώνει τον πορθμό του 
Ευρίπου με το Ακρωτήριο Κύμης και τη νοτιότερη ακτή 
της Λέσβου μέχρι τη μεθόριο της Τουρκίας (Βόρειο Αι¬ 
γαίο), εξαιρούμενης της περιοχής του θαλασσίου πάρκου 
των Βορείων Σποραδών όπως καθορίζεται και οριοθετεί- 
ται από το, από 16.5.1992 Π ,Δ/γμα (ΦΕΚ 519 Δ'/28.5.92). 

• Περιοχή II: Η θαλάσσια περιοχή που περικλείεται από 
τη νοητή γραμμή που ενώνει την μεθόριο της Τουρκίας με 
τη νοτιότερη ακτή της Λέσβου το στίγμα Α, το στίγμα Β, το 
στίγμα Γ καιτο στίγμα Δ με την οριογραμμή της Τουρκίας 
(Νοτιοανατολικό Αιγαίο). 

• Περιοχή III: Η θαλάσσια περιοχή που περικλείεται από 
τη νοητή γραμμή που ενώνει τον Πορθμό του Ευρίπου με 
το ακρ. Κύμης, το στίγμα Α, το στίγμα Β, το στίγμα Κ, το 
στίγμα Η με το ακρ. Σούνιο (Κεντρικό Αιγαίο - Κυκλάδες). 

• Περιοχή IV: Η θαλάσσια περιοχή που περικλείεται ε¬ 
σωτερικά της νοητής γραμμής που ε νώνει το ακρ. Σούνιο 
με το στίγμα Η, το στίγμα Κ, το στίγμα Γ, τα στίγματα Μ, Λ, 
Ζ, Ε, Ν, Θ, μετο ακρ. Ταίναρο (Κρητικό Πέλαγος - Κρήτη). 

•Περιοχή V: Η θαλάσσια περιοχή που περικλείεται ε¬ 
σωτερικά της νοητής γραμμής που ενώνει το ακρ. Ταίνα¬ 
ρο με τα στίγματα Θ, Ξ, Ο, Π και I μέχρι τη μεθόριο της 
Αλβανίας κατά μήκος των 6 ν.μ. από τις ακτές των νησιών 
Οθωνοί και Κέρκυρα. 

Τα ακριβή σημεία των ως άνω στιγμάτων είναι: 


Α: 

φ = 38° 45' Β 
λ = 25° 00'Α 

1: 

φ - 39° 18' Β 
λ= 19° 15'Α 

Β: 

φ = 36° 5Τ Β 
λ = 26° 13'Β 

Κ: 

φ = 36° ΟΟ' Β 
λ = 27° 28' Α 

Γ: 

φ = 35° 46' Β 
λ = 27° 45'Α 

Λ: 

φ = 34° 49' Β 
λ = 26° 11'Α 

Δ: 

φ = 35° 56,5' Β 
λ = 28° 10,5'Α 

Μ: 

φ = 35° 18,5'Β 
λ = 27° 12' Α 

Ε: 

φ = 34° 42,5' Β 
λ= 24° 0,8'Α 

Ν: 

φ = 35° 16' Β 
λ = 23° 27' Α 

Ζ: 

φ = 34° 46' Β 
λ = 25° 42' Α 

Ξ; 

φ = 36° 37' Β 
λ = 21°41'Α 

φ = 36° 00" Β 


φ = 37° 1Τ Α 

Η: 

λ = 24° ΟΟ' Α 

Ο: 

λ= 20°34'Α 


φ = 36° 18' Β 


φ = 38° 09' Β 

Θ: 

λ = 22° 29' Α 

Π: 

λ = 20° 13' Α 


II. Η εκμετάλλευση των κοραλλιογενών σχηματισμών 
διενεργείται αποκλειστικά στην περιοχή IV. Η έναρξη των 
εργασιών αρχίζει την 1η Απριλίου 1998 και λήγει την 31η 
Δεκεμβρίου 2002, ενώ ο μέγιστος αριθμός αδειών συλλο¬ 
γής κοραλλιώνπου θα χορηγηθούν για την εκμετάλλευση 
της περιοχής IV δεν μπορεί να υπερβαίνει τις 10 (δέκα )ά- 
δειες ανά έτος. 

III. Στην περίπτωση που εμφανισθεί ανισορροπία στον 
όγκο παραγωγής κοραλλιών ή εφ’ όσον η περιοχή εμφα¬ 
νίσει χαμηλή πυκνότητα κοραλλιών, δυνατόν να μειωθεί η 
διάρκεια εκμετάλλευσης της περιοχής και να περιοριστεί 
για το λόγο αυτό και ο αριθμός των αδειών. 

Άρθρο 2 

I. Οι ενδιαφερόμενοι για την απόκτηση άδειας συλλο¬ 
γής κοραλλιών από 1ης Ιανουάριου έως και τέλος Φε¬ 
βρουάριου κάθε έτους και μέχρι της λήξεως της παρού¬ 
σας, υποβάλλουν αίτηση στη Δ/νση Θαλ. Αλιείας του Υπ. 
Γεωργίας, συνοδευόμενη από τα στοιχεία που προβλέπο- 
νται στο άρθρο 4 παρ. 1 του Π.Δ/τος 324/94 (ΦΕΚ 174 
Α'24.10.94) «Περί εκμετάλλευσης κοραλλιογενών σχημα¬ 
τισμών». 

II. Το Υπ. Γ εωργίας (Δ/νση Θαλ. Αλιείας) σχηματίζει ενι¬ 
αίο φάκελλο με όλες τις αιτήσεις και στη συνέχεια καταρ¬ 
τίζει πίνακα αιτήσεων (Μητρώο συλλεκτών) με σειρά προ¬ 
τεραιότητας όπως καθορίζεται στο αρθ. 4 παρ. 2 του 
Π.Δ/τος 324/94. 

Στην περίπτωση που έχει υποβληθεί μεγαλύτερος αριθ¬ 
μός αιτήσεων κατά κατηγορία, σε σχέση με τις προγραμ¬ 
ματισμένες προς χορήγηση άδειες, λαμβάνονται υπόψη 
συμπληρωματικά τα παρακάτω κριτήρια με σειρά προτε¬ 
ραιότητας ως εξής: 

α. Για την περίπτωση Φυσικών ή Νομικών προσώπων 
που έχουν ή συμμετέχουν σε βιοτεχνία επεξεργασίας κο¬ 
ραλλιών: Δυναμικότητα μονάδας, απασχολούμενο προ¬ 
σωπικό, ετήσιος κύκλος εργασιώντης μονάδας, εξαγωγι- 
κές δραστηριότητες, αριθμός συνεταίρων κ.λπ. 

β. Κάτοχοι επαγγελματικών αλιευτικών σκαφών, η ά¬ 


δεια, των οποίων παύει να ισχύει, ηλικία μέχρι 48 ετών, πο¬ 
λύτεκνοι ή όσοι είναι γονείς, συμπλοιοκτησία (συλλογικό 
ενδιαφέρον) κ.λπ. για την περίπτωση επαγγλματιών συλ¬ 
λεκτών κοραλλιών ή οποιοσδήποτε άλλου Φυσικού ή Νο¬ 
μικού Προσώπου. 

III. 1. Στην άδεια συλλογής κοραλλιών που χορηγείται με 
απόφαση του Υπ. Γεωργίας και έχει χαρακτήρα προσωπι¬ 
κό και αμεταβίβαστο καθορίζονται: 

α. Η χρονική διάρκεια της ισχύος, η οποία δεν μπορεί να 
υπερβαίνει τους (9) μήνες και αρχίζει απάτην 1η Απριλίου 
και λήγει την 31η Δεκεμβρίου του ίδιου έτους. 

β. Το σκάφος και τα επιτρεπόμενα μέσα και τρόποι συλ¬ 
λογής κοραλλιών, όπως προ βλέπονται στο άρθρο 3 και 4 
του ανωτέρω Π.Δ/τος. 

γ. Η ζώνη - αν υπάρχο υν τέτοιες ή ή περιοχή. 

δ. Τυχόν άλλοι περιορισμοί που επιβάλλονται σ 1 αυτή 
την συγκεκριμένη περιοχή. 

ε. Τεχνικές συμβουλές και μέτρα προστασίας που πρέ¬ 
πει να έχει υπόψη του ο κάτοχος της άδειας, όπως ανα- 
φέρονται συγκεκριμένα στο άρθρο 5 του Π.Δ./τος 324/94 
(ΦΕΚ 174 Α724.10.94). 

2. Για τη χορήρηγηση της εγκριθείσας άδειας απαιτεί¬ 
ται διπλότυπο κατάθεσης τέλους υπέρ του Δημοσίου το 
ύψος του οποίου ορίζεται σε ένα εκατομμύριο (1.000.000) 
δρχ. 

Άρθρο 3 

Οι άδειες συλλογής κοραλλιών χορηγούνται εφόσον 
τηρούνται οι όροι και οι προϋποθέσεις του Π.Δ/τος 
324/94, ενώ ανακαλούνται άμεσα με απόφαση του Υπ. Γε¬ 
ωργίας εφόσον διαπιστωθεί παράβαση του άρθρου 9 του 
ίδιου Π.Δ/τος. 

Άρθρο 4 

Η απόφασή μας αυτή ισχύει μέχρι την 31η Δεκεμβρίου 
2002, και με την επιφύλαξη της παρ. III του άρθρου 1. 

Η απόφασή μας αρ. 240102/95 (ΦΕΚ 55Β730.1.95) παύ¬ 
ει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1998 

Ο ΥΠΟΥΡΓΟΣ 

ΣΤ ΤΖΟΥΜΑΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αοιθ. Α1α/1897/98 (6) 

Τροποποίηση και συμπλήρωση της υπουργικής απόφα¬ 
σης Υ4α/οικ. 12747/94 (ΦΕΚ 955/Β/94). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 4 του άρθρ. 5 του Ν. 2194/94 
(ΦΕΚ34/Α/94). 

2. Τις διατάξεις του άρθρ. 37 του Ν. 2519/97 (ΦΕΚ 
165/Α/97). 

3. Τις διατάξεις του άρθρ. 9 παρ. 7 του Ν. 2345/95 (ΦΕΚ 
213/Α/95). 

4. Τις διατάξεις του άρθ. 7 παρ. 6 του Ν. 1579/85 (ΦΕΚ 
217/Β/85). 

5. Τηναρ. ΔΥ3α/οικ. 878/96 (ΦΕΚ924/Β/96) απόφαση α¬ 
νάθεσης αρμοδιοτήτων στους Υφ. Υγείας και Πρόνοιας. 

6. Τιςδιατάξειςτου άρθ. 1 του Ν. 2469/97 (ΦΕΚ38/Α/97) 
και το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Η αριθμ. Υ4α/οικ 12747/94 (ΦΕΚ 955/Β/94) υπουργική 
απόφαση όπως τροποποιήθηκε και συμπληρώθηκε με την 
αριθμ. Υ4α/14467/97 (ΦΕΚ 82/Β/98), διαμορφώνεται ως 
ακολούθως: 

Α. ΣΥΓΚΡΟΤΗΜΑ 

α. Περιφ/κό Γενικό Νοσοκομείο Αθηνών 
β. Περιφ/κό Γενικό Νοσ/μείο Αθηνών «Λαϊκό», 
γ. Περιφ/κό Γενικό Νοσ/μείο Νοσημάτων Θώρακος 
«Σωτηρία». 

δ. Νομ. Γεν. Νοσ/μείο «Κοργιαλένειο - Μπενάκειο». 
ε. Αντικαρκινικό Νοσ/μείο «Αγ. Σάββας», 
στ. Νομ. Γ εν. Νοσ/μείο «Ελπίς», 
ζ. Παθολογικό Νοσ/μείο Αθηνών «Σπηλιοπούλειο». 
η. Ε.Κ.Α.Β. 

Β. ΣΥΓΚΡΟΤΗΜΑ 

Α. Περ. Γεν. Νοσ/μείο «Ευαγγελισμός», 
β. Περ. Γεν. Νοσ/μείο «Ιπποκράτειο». 
γ. Περ. Γεν. Νοσ/μείο «Αλεξάνδρα», 
δ. Νοσ/μείο - Μαιευτήριο «Έλενα Βενιζέλου». 
ε. Οφθαλμιατρείο Αθηνών, 
στ. Θεραπευτήριο «Πολυκλινική» Αθηνών, 
ζ. Νοσ/μείο Αφροδισίων και Δερματικών Νόσων «Ανδρ. 
Συγγρός». 

η. Νοσηλευτικό Ίδρυμα Μετοχ. Ταμείου Στρατού 
«ΝΙΜΤΣ». 

Γ. ΣΥΓΚΡΟΤΗΜΑ 

α. Περ. Γεν. Νοσ/μείο Αθηνών «Σισμανόγλειο». 
β. Περ. Γεν. Νοσ/μείο Κηφισιάς «ΚΑΤ». 
γ. Γεν. Νοσ/μείο Μελλισίων «Αμαλία Φλέμιγκ». 
δ. Νομ. Γεν. Νοσ/μείο Ν. Ιωνίας «Αγ. Όλγα», 
ε. Νομ. Γεν. Νοσ/μείο Πατησίων, 
στ. Νοσ/μείο Θείας Πρόνοιας «Παμμακάριστος», 
ζ. Νομ. Γεν. Ογκολογικό Νοσ/μείο Κηφισιάς«Οι Αγ. 
Ανάργυροι». 

η. Παιδοψυχιατρικό Νοσ/μείο Αττικής, 
θ. Εθνικό Ίδρυμα Αποκατάστασης Αναπήρων. 

Δ. ΣΥΓΚΡΟΤΗΜΑ 

Α. Περ. Γ εν. Ανπκ/νικό νοσ/μείο «Μεταξά». 
β. Περ. Γεν. Νοσ/μείο Νίκαιας Πειραιά «Αγ. Παντελεή- 
μων». 

γ. Περ. Γεν. Νοσ/μείο Πειραιά «Τζάνειο». 
δ. Περ. Γ εν. Νοσ. «Ασκληπιείο Βούλας», 
ε. Νομ. Γεν. Νοσ/μείο Δυτικής Αττικής. 


στ. Ψυχιατρικό Νοσ/μείο Αθηνών. 

ζ. «Δρομοκάίτειο» Νοσ/μείο Αθηνών. 

η. Νομ. Γ εν. Νοσ/μείο Ελευσίνας «Θριάσιο». 

θ. Νομ. Γ εν. Νοσ/μείο Κ.Υ. Κυθήρων. 

Ε. ΣΥΓΚΡΟΤΗΜΑ 

α. Περ. Γεν. Νοσ/μείο ΠαίδωνΑθηνών« Η Αγ. Σοφία». 

β. Περ. Γεν. Νοσ/μείο Παίδων Αθηνών«Π. & Α. Κυριά¬ 
κού». 

γ. Γεν. Νοσ/μείο Παίδων Πεντέλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μαρτίου 1998 

ΟΥΦΥΠΟΥΡΓΟΣ 

ΕΜΜ. ΣΚΟ ΥΛΑΚΗΣ 

-♦- 

Αριθ. 43473 (7) 

Ίδρυση Υποδιεύθυνσης Εξωτερικής Φρούρησης Ειδικού 
Καταστήματος Κράτησης Νέων Αυλώνα. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α. Του άρθρου 3 του Ν.Δ. 1335/1973 «Περί Εξωτερικής 
Φρούρησης Φυλακών και Σωφρονιστικών Καταστημά¬ 
των». 

β. Του Π Δ. 278/1988 «Οργανισμός Υπουργείου Δικαιο¬ 
σύνης». 

γ. Του Π.Δ. 202/1997 «Περί ιδρύσεως Γενικού Καταστή¬ 
ματος Κράτησης στον Αυλώνα Αττικής». 

δ. Της υπ' αριθ. 26248 από 17.2.1998 απόφασης του 
Υπουργού Δικαιοσύνης περί «Μετατροπής μετονομασίας 
Καταστήματος Κράτησης μεταβολής της έδρας του Σω¬ 
φρονιστικού Καταστήματος Ανηλίκων Κορυδαλλού και 
διατήρηση Τμήματος Κράτησης Νέων στο συγκρότημα 
των φυλακών Κορυδαλλού». 

2. Την ανάγκη μεταστέγασης των ανηλίκων κρατουμέ¬ 
νων στο Σωφρονιστικό Κατάστημα Ανηλίκων Κορυδαλ¬ 
λού, σε άλλο καταλληλότερο χώρο. 

3. Τις ανάγκες Εξωτερικής Φρούρησης του Ειδικού Κα¬ 
ταστήματος Κράτησης Νέων Αυλώνα. 

4. Το γεγονός ότι από την Απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, α¬ 
ποφασίζουμε: 

1. Την ίδρυση Υποδιεύθυνσης Εξωτερικής Φρούρησης 
του Ειδικού καταστήματος Κράτησης Νέων Αυλώνα. 

2. Την επάνδρωση της Υποδιεύθυνσης Εξωτερικής 
Φρούρησης του Ειδικού Καταστήματος Κράτησης Νέων 
Αυλώνα με ένα (1) Αστυνόμο Α', ένα (1) Αστυνόμο Β', πέ¬ 
ντε (5) ανθ/μους ή Αρχ/κες Παραγωγικής Σχολής και ε¬ 
βδομήντα πέντε (75) Αστυφύλακες. 

3. Η Υποδιεύθυνση Εξωτερικής Φρούρησης του Ειδι¬ 
κού Καταστήματος Κράτησης Νέων Αυλώνα, θα αρχίσει 
να λειτουργεί ταυτόχρονα με τη μεταφορά των κρατου¬ 
μένων από το Σωφρονιστικό Κατάστημα Ανηλίκων Κο¬ 
ρυδαλλού στο Ειδικό Κατάστημα Κράτησης Νέων Αυ¬ 
λώνα, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 
Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

Αριθ. 26313 (8) 

Ορισμός Επικούρων μελών του Ανωτάτου Ειδικού Δικα¬ 
στηρίου για την διετία 1998 -1999. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις α) του άρθρου 100 του Συντάγματος και 
β) του άρθρου 3 του Νόμου 345/1976. 

2. Το υπ’ αριθμ. 4/16.1.1998 έγγραφο του Ανωτάτου Ει¬ 
δικού Δικαστηρίου με το οποίο μας ζητήθηκε ο ορισμός 
Επικούρων μελών. 

3. Την υπ’ αριθμ. 3/1998 απόφαση του Ανωτάτου Δικα¬ 
στικού Συμβουλίου Διοικητικής Δικαιοσύνης. 

4. Την υπ’ αριθμ. 11/1998 απόφαση του Ανωτάτου Δικα¬ 
στικού Συμβουλίου του Αρείου Πάγου, ορίζουμε: 

Επίκουρα μέλη του Ανωτάτου Ειδικού Δικαστηρίου για 
το χρονικό διάστημα από 1.1.1998 έως 31.12.1999 τα πα¬ 
ρακάτω μέλη, που θα ασκούν το έργο τούτο παράλληλα 
μετά κύρια καθήκοντά τους: 

Α. 1) Γεώργιο Παπαγεωργίου 2) Κωνσταντίνο Βιολάρη 
3) Ιωάννη Γράβαρη και 4) Δημήτριο Γρατσία Παρέδρους 
του Συμβουλίου της Επικράτειας. 

Β. 1) Χρήστο Γεωργαντόπουλο Εφέτη Αθηνών 2) Αθα¬ 
νάσιο Γιωτάτο Εφέτη Αθηνών 3) Αθανάσιο Παπακωνστα¬ 
ντίνου Εφέτη Πειραιώς και 4) Γεώργιο Χλαμπουτάκη Εφέ¬ 
τη Αθηνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1998 

ΟΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αοιθ, ΥΠΠΟ/ΔΙΛΑΠ/Γ/203/17137 (9) 

Συμπλήρωση της ΥΑ ΥΠ Π Ο/ΔΙΛΑΠ/Γ/2613/48058/ 5.10.95 
(ΦΕΚ 882/Β/25.10.95) με τον ορισμό ζώνης προστα¬ 
σίας στον περιβάλλοντα χώρο της διατηρητέας κα¬ 
πναποθήκης ιδ. Αφών Καλδιριμτζή στην κεντρική Πλα¬ 
τεία της Κομοτηνής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1558/85 «Περί Κυβέρνησης 
και Κυβερνητικών Οργάνων που δημοσιεύθηκε στο ΦΕΚ 
137/Α/26.7.85. 


β)του άρθρου 52 του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε μετο άρθρο 32 παρ. 5 του Ν. 
1337/1983 και ισχύει. 

γ) του Ν. 1469/50 «περί προστασίας ειδικής κατηγορίας 
οικοδημάτων. 

δ) του Ν. 2039 «Περί κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ61/Α/13.4.92). 

ε) του Π.Δ. 941/77 «Περί οργανισμού του ΥΠΠΕ»; 

ζ) το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ - ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/ΤΒ/5.12.97 με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής «Με εντολή Υπουργού» 
στους Γ εν. Γραμματείς, Γεν. Δ/ντές και Προϊσταμένους 
τωνΔ/νσεων, Τμημάτων και Γραφείωντης Αντρικής Υπη¬ 
ρεσίας του ΥΠ.ΠΟ. 

3. Την εισήγηση της 4ης Εφορίας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. μνημείων με αριθμό 37/18.12.97, αποφασίζου¬ 
με: 

Συμπληρώνουμε την ΥΑ ΥΠΠΟ/ΔΙΛΑΠ/Γ/2613/48058/ 
5.10.95 (ΦΕΚ 852/Β/25.10.95) με τον ορισμό ζώνης προ¬ 
στασίας στον περιβάλλοντα χώρο 5 μ. περιμετρικά της 
διατηρητέας καπναποθήκης ιδιοκτησίας Αφών Καλδιριμ- 
τζή στην κεντρική Πλατεία της Κομοτηνής, για την προ¬ 
βολή και ανάδειξη του μνημείου. 

Οι μελέτες ανέγερσης νέων οικοδομών στα όμορα οι¬ 
κόπεδα ιδιοκτησίας Αφών Πουρτσίδη και Ελ. Αικ. Σχοινά, 
καθώς και κάθε άλλη μελέτη ανέγερσης νεάς οικοδομής 
εντός της ζώνης προστασίας πρέπει να κατατεθεί για έ¬ 
γκριση στις αρμόδιες Υπηρεσίες του ΥΠ.ΠΟ. προκειμέ- 
νου να γνωμοδοτήσει εκ νέου το Κεντρικό Συμβούλιο Νε¬ 
ωτέρων Μνημείων για τη χορήγηση ή όχι της σχετικής ά¬ 
δειας. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 7 Απριλίου 1998 

ΟΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 





